ความทรงจำวัยเด็กที่เคยทาน
มันเป็นความทรงจำที่ดีนะ
หรือเพราะเราเด็กก็ไม่รู้

วันนี้สั่งเกาเหลาเนื้อสดลูกชิ้นมากิน น้ำซุปที่เคยรู้สึกว่าหอมเข้มข้นมันหายไปไหนหมด
รสชาติพริกดองหมักที่ใส่ในซุป อร่อยและหอมสู้ต้าหลง( home pro ปากเกร็ด)และก๋วยเตี๋ยวไทรโยค (สุขสวัสดิ์) ไม่ได้เอาเสียเลย ขออภัยที่เอ่ยชื่อร้านอื่น แต่กินแล้วพอมาเปรียบเทียบกันรู้สึกว่าจ่ายเงินให้ร้านที่เอ่ยชื่อจะคุ้มกว่า
ยังไม่นับรวม กอเต็กเชียง ( เมืองทองธานี)
ก๋วยเตี๋ยวเนื้อวัดดง หลากสาขา ที่เขาใช้พริกเขียวดองมาใส่ซุปคือๆกัน
รสดีเด็ดยังตามมาอยู่ห่างๆ อย่างน่าห่วง

ข้าวหน้าไก่ที่ทำให้รู้สึกดีขึ้นแก้ภาพความผิดหวังกับเกาเหลาขึ้นมาได้ น้ำราดและไก่ยังพอโอเค แต่ไม่หอมเหมือนที่เคยทาน

สรุปคือ ตอนเด็กๆที่ทานรู้สึกอร่อยมากกว่านี้
อาจเป็นเพราะตอนเด็กๆหาอะไรทานไม่ค่อยได้
หรือร้านอื่นๆเขาไม่หยุดพัฒนา หรืออะไรก็แล้วแต่ ในสายตาผมสิ่งที่ดีที่สุดของร้านนี้คือทำเลและชื่อเสียงที่สั่งสมมายาวนาน
หาใช่รสชาติที่เคยถวิลหาในวัยเยาว์